**КОМИ РЕСПУБЛИКАЛÖН ПРОМЫШЛЕННОСЬТСА ДА ЭНЕРГЕТИКАСА МИНИСТР**

**АНТОН ВИКТОРОВИЧ ФРИДМАН**

Чужис 1972 вося кöч тöлысь 7 лунö Коми АССР-са Сыктывкарын.

Вылыс тöдöмлуна. 1996 воын помалiс Коми государственнöй педагогика институт, уджсикасыс - «география да биология велöдысь»;

2000 воын – Рытыв-Войвыв государственнöй служба академия, уджсикасыс – «юрист».

2001 воын содтöд велöдчис «Бухгалтерскöй учёт да аудит» уджтас серти.

1997 восянь – Содтöд тöдöмлун сетысь педагог. Коми Республикаса йöзöс велöдан да вылыс тöдöмлун министерстволöн «Содтöд тöдöмлун сетан Коми республиканскöй шöринса» администратор.

1999 восянь – Юрисконсульт. «Транзит-Инвест» ИКК-ын бырöдан комиссияса веськöдлысь, конкурснöй веськöдлысь.

1999 восянь – «Москваса выльмöдöм да сöвмöдöм банк» АКБ-лöн клиентъяскöд уджалан веськöдланiнса нуöдысь специалист, активно-пассивнöй операцияясса нуöдысь специалист, кредитнöй юкöнса медшöр экономист, кредитнöй юкöнса начальник, «Ухтаса» содтöд офислöн директор, дiнму филиалса кредитованиеöн веськöдланiнса начальник.

2008 восянь – Корпоративнöй бизнес юкöнса начальник. «Москваса банк» АКБ-лöн Сыктывкарса филиаллöн директорöс вежысь - корпоративнöй бизнес юкöнса начальник.

2009 восянь – «Промсвязьбанк» ВАК-лöн Правлениеса Сöветник, Сыктывкарса филиалöн веськöдлысь.

2010 восянь – Коми Республикалöн промышленносьтса да энергетикаса министрöс медводдза вежысь.

2010 во вöльгым тöлысь 1 лунö Коми Республикаса Юралысьлöн тшöктöмöн индöма Коми Республикалöн промышленносьтса да энергетикаса министр чинö.